NaiveNeuron/SloPal huggingface dataset:
Mezenská, Helena, poslankyňa NR SR (2013-05-29):
Ja si dovolím reagovať na diskusné príspevky všetkých vystupujúcich aj na samotný ideový zámer predkladateľa zákona. Myslím si, že máme dostatočný dôkaz o tom, že opakované neúspešné voľby generálneho prokurátora, ale súvisí to aj s voľbou zástupcu NKÚ, potvrdili, že politickým nomináciám odzvonilo. A naozaj pred nami je momentálne výzva, ako sa zamyslieť nad tým, čo s tým budeme ďalej robiť, lebo naozaj sa nemôžeme stotožniť s patovým stavom či už na Generálnej prokuratúre alebo aj s rozbúraním hierarchického fungovania jednotlivých stupňov prokuratúr. Ja napríklad si myslím, že možno riešením nemusí byť len priama voľba. A riešením, ako som to už uviedla, nie je ani politická voľba. Ale možno sa môžeme zamyslieť nad tým, ako vytvoriť kombinovaný systém, kde by sa cez odborne nastavené kritériá, ktorými by sa zaviazali kandidáti k svojim odborným kvalitám, skombinovali práve s možnosťou a nastavením parametrov posudzovania osobnostných kritérií cez verejnú voľbu. Oceňujem tento ideový zámer a aj vyzdvihujem potrebu verejnej diskusie. A myslím si, že bez či už absolútnej priamej voľby týchto kandidátov alebo kombinovaného systému sa tu dopredu nepohneme. Ďakujem.
P. Paška, predseda NR SR: (2009-12-01):
(Hlasovanie.) 138 prítomných, 112 za, 25 sa zdržalo, 1 nehlasoval. Návrh sme schválili.
Bugár, Béla, podpredseda NR SR (2017-05-12):
Takže, vážené panie poslankyne, páni poslanci, pristúpime k hlasovaniu, teda rokovaniu o návrhu poslancov Národnej rady Slovenskej republiky Ľubomíra Petráka, Evy Smolíkovej a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (tzv. školský zákon), tlač 524. Dávam teraz slovo poverenému poslancovi pánovi Petrákovi, aby návrh zákona uviedol. [Rokovanie o návrhu poslancov Národnej rady Slovenskej republiky Ľubomíra Petráka, Evy Smolíkovej a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 524.]
Blaha, Ľuboš, podpredseda NR SR (2024-05-10):
Pani poslankyňa Zuzana Mesterová.
Danko, Andrej, predseda NR SR (2019-06-18):
S reakciou pán poslanec Simon.
V. Tomanová, ministerka práce, sociálnych vecí a rodiny SR: (2010-02-02):
V tejto chvíli ja chcem poďakovať pánovi poslancovi Haleckému za skutočne veľmi odborné vystúpenie a povedať jednu vec. Ani jednému neverejnému poskytovateľovi nie je možné zo zákona uložiť, že bude garantom poskytovania sociálnych služieb. Garantmi poskytovania sociálnych služieb sú obce, mestá, a teda vyššie územné celky čiže miestna samospráva a regionálna samospráva. Zákon obsahuje množstvo ustanovení, ktoré garantujú zvýšenie štandardu poskytovania kvality sociálnych služieb vrátane nevyhnutného vzdelávania sociálnych pracovníkov a zamestnancov, ktorí sociálne služby budú poskytovať. Nechcem hovoriť o komunitnom plánovaní a všetkých tých pozitívnych prvkoch, ktoré sú do zákona zapracované. Môžem uložiť garanciu iba, ak ukladám ju miestnej samospráve a regionálnej samospráve, kde musia poskytnúť sociálnu službu. Dokonca skracujeme termín na poskytovanie sociálnych služieb, aj keď sme odložili účinnosť, a to z toho dôvodu, že bolo vyčlenených viac ako 8 mld. v rámci regionálneho operačného programu na infraštruktúru zariadení sociálnych služieb a zariadení sociálnoprávnej ochrany, preto, aby sa vytvorila dostatočná sieť, a to napriek tomu, že v roku 2000 vo vláde, a v tej ste boli vy, páni poslanci z opozície a dámy poslankyne, ste mali a prerokovali ste v máji správu a prijali ste uznesenia, vedeli ste, že na účely sociálnych služieb a definitívnej siete alebo rovnomernej siete nemáte viac ako 4 mld. Sk, ste neurobili nič pre to, aby ste túto situáciu riešili. Súčasná vláda v rámci Národného strategického referenčného rámca riešila situáciu. Vyčlenila osobitne balík peňazí na to, aby mohla vzniknúť sieť kvalitných sociálnych služieb, aby do 60 dní sa dostala občanovi v definitívnom záverečnom horizonte možnosť poskytnutia sociálnej služby. Garantmi sú miestna a regionálna samospráva, kde demokraticky volení zástupcovia ľudu môžu jednoznačne zabezpečiť a musia zabezpečiť poskytnutie sociálnej služby ako neverejní poskytovatelia. Žiadnemu neverejnému poskytovateľovi nemôžem uložiť, že musí poskytnúť službu, musí ju poskytnúť v takomto termíne a v takejto a v takejto kvalite, aj keď sa tú kvalitu snažíme prijatými opatreniami riešiť. Čiže bola by som veľmi rada, keby ste si dôsledne preštudovali zákon. Máte možnosť opakovaných konzultácií u nás na ministerstve s ľuďmi, ktorí sa tomuto zákonu venujú vrcholne, odborne roky rokúce. Rokovali sme osobitne opakovane s Úniou miest a obcí, kde sme sa snažili dať dohromady a zosúladiť pripomienky tak, aby sme skutočne rešpektovali, čo sa dá, so Združením miest a obcí Slovenska, s regionálnou samosprávou,  teda s vyššími územnými celkami a so samosprávnymi krajmi. Rokovali sme aj so zástupcami mimovládnych organizácií. Takže ja v tejto chvíli prosím o podporu tohto zákona pri zdravom rozume a podporu toho, že ako garantov sociálnej služby nestaviame nikoho iného a nikoho menej dôležitejšieho ako v demokraticky zvolených voľbách zástupcov miestnej a regionálnej samosprávy. Ja viac k tomu neviem povedať. Pán poslanec Halecký, zo srdca vám ďakujem za to, čo ste povedali.
A. Belousovová, podpredsedníčka NR SR: (2008-04-01):
Otváram rozpravu. Do rozpravy som nedostala žiadnu písomnú prihlášku, preto sa pýtam, či sa chce do rozpravy prihlásiť niekto ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. A zároveň vyhlasujem rozpravu za skončenú. A prerušujem rokovanie o tomto bode programu. V rokovaní budeme ďalej pokračovať ďalším bodom, ktorým je návrh na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v rámci projektu Medzinárodného kurzu pre štábnych dôstojníkov (International Staff Officers‘ Course) . Návrh ste dostali ako tlač 561. Návrh znovu uvedie minister obrany Slovenskej republiky pán Jaroslav Baška. Nech sa páči, pán minister.
Daniš, Zoltán, poslanec NR SR (2013-03-20):
Ďakujem, pán predsedajúci. Nuž, vážený pán kolega, dovoľte tiež zopár poznámok k vášmu vystúpeniu. Hneď v úvode ste ma prekvapili, keď konštatujete, že ide o nebezpečný zákon. O akýže zákon nebezpečný ide? Alebo politická objednávka, dokonca zaznelo z vašich úst. Nuž ja si myslím, že útoky psov, ktoré sme v minulosti zaznamenali na človeka, si skutočne vyžadovalo nejaké opatrenie zo strany vlády. A ja vítam a ten zákon predložený tu je. Čiže diskutujme o podmienkach. Ale nazvať ho nebezpečným zákonom, v nijakom prípade nie. Ďalej, asi trikrát ste spomenuli odbornosť. Spochybňujete odbornosť. Nuž v úvodnom slove pán minister povedal, s kým všetkým prakticky, kto stál medzi spracovateľmi. Mimochodom, bolo to aj Združenie miest a obcí Slovenska, tiež ste jeden z ich reprezentantov. A ja pokladám Slovenskú kynologickú jednotu skutočne za spolok odborníkov, tak isto Štátnu veterinárnu a potravinovú správu. Ja tiež som kynológ – amatér, chovám psov, ale skutočne netrúfam si sadnúť za roveň s tými odborníkmi napríklad z „eskajéčky“. Nuž a ja sa plne hlásim k tomu, čo povedal Vlado Jánoš. Viete, ja keď chodím po našom zoborskom lesnom parku a vidím toho pitbulla, ako ide oproti mne, alebo idú nejaké, dogy bežia, a chovám psov, tak skutočne mám veľký rešpekt. A nehovorím ešte o tom, aká je reakcia tej matky. Krásne to plasticky vystihol. Prosím vás pekne, my sme povinní urobiť nejaké opatrenia, ktoré samozrejme nikdy nevylúčia, že môže prísť k nejakému útoku, ale rozhodne musíme tú pravdepodobnosť na minimum znížiť. Nuž a... (Prerušenie vystúpenia časomerom.)
Hrnčiar, Andrej, podpredseda NR SR (2016-04-26):
Ďakujem. Nech sa páči, pán poslanec Pčolinský.
Podmanický, Ján, poslanec NR SR (2014-10-30):
Pán poslanec, aj vaše vystúpenie ma utvrdilo v tom, že nemáte argumenty na odvolanie ministra. Vy ste známy tým, že keď vystupujete, tak predložíte množstvo dôkazov, ktoré máte z nejakých zdrojov, ja neviem z akých, ale nepredložili ste žiaden dôkaz, vytvorili ste alebo podporili ste len také zdanie o tom, že tu došlo k nejakému klientelistickému konaniu alebo ku korupčnému konaniu, ale dôkaz ste nepredložili žiaden. Takže nemôžem to ináč brať ani vaše vystúpenie, len ako politické vystúpenie, že chceli ste teda niečo povedať, ale nepovedali ste nič nové, čo opakujem, pri vás som zvyknutý, že prídete aj s nejakými novými dôkazmi alebo argumentmi, alebo indíciami. A na vašu otázku, pán poslanec, 12 rokov som starostom obce, z toho 6 rokov som bol starostom obce počas vašich vlád a môžem vám povedať, že chodievali za mnou starostovia obcí, sťažovali sa mi na tieto metódy aj za vašich vlád, a keď som ich vyzval, aby teda svedčili, aby sa nebáli teda zavolať políciu, dať informácie, odmietali to z tých dôvodov, o ktorých ste povedali vy. Takže áno, je to, pán poslanec, problém, viem o ňom ja, viete o ňom vy, ale teraz, baba, raď, ako to urobiť, aby sa nebáli, aby išli do toho a svedčili. Ja osobne som nemal takúto skúsenosť.
Ďuriš Nicholsonová, Lucia, podpredsedníčka NR SR (2019-02-18):
Pani poslankyňa Remišová.
Hrnčiar, Andrej, podpredseda NR SR (2019-03-29):
Vyhlasujem všeobecnú rozpravu za skončenú. Pýtam sa, či chce niekto zaujať stanovisko. (Reakcie z pléna.) Poprosím vás, pán poslanec. Záverečné slovo, nech sa páči, navrhovateľ.
Hort, Milan, podpredseda NR SR (2011-05-24):
Posledná, ktorá sa prihlásila s faktickou poznámkou na vystúpenie pána poslanca Maďariča, je pani poslankyňa Jana Dubovcová. Nech sa páči.
Zmajkovičová, Renáta, podpredsedníčka NR SR (2014-03-20):
Ďakujem, pán minister. Ďalšiu otázku položil pán poslanec Richard Vašečka ministrovi dopravy, výstavby a regionálneho rozvoja Slovenskej republiky Jánovi Počiatkovi. Otázka znie: „Vážený pán minister, prečo sa po nástupe vašej vlády výrazne spomalili tendre na ďalšie úseky diaľnice, konkrétne prečo sa opakovane odkladá výstavba úseku Lietavská Lúčka – Dubná skala, ktorý je absolútne kľúčový pre cestnú dopravu na Slovensku? Kedy sa začne konečne stavať?“ Nech sa páči, pán minister.
Pročko, Jozef, poslanec NR SR (2024-01-08):
Ďakujem veľmi pekne. Vy ste, pani poslankyňa, hovorili, že rušia všetko, čo im nevyhovuje. Oni začali vládnuť s tým, že budú sociálna vláda. Pred voľbami vám Pellegrini všetkým Slovákom rozprával o lacnejších potravinách. Pellegrini vám rozprával o tom, ako sa tu budeme mať dobre. Opak je pravdou. Ani jednu potravinu Pellegrini nezlacnil, ale Pellegrini je súčasťou tohoto komplotu proti spravodlivosti. Oni si naozaj idú udeliť beztrestnosť a počúvame to stále, ale stále to treba opakovať dookola. Hovorili ste o tom, pani poslankyňa, že toto rozhodnutie, tento zákon vítajú všetci zločinci, a ľudia, ktorí sú hlavou mysliaci, tento zákon odsudzujú. Zločinci aj tu v parlamente sedia, pretože sú obvinení, a platí síce prezumpcia neviny, ale ja som hlboko presvedčený, že aj tu z parlamentu budú odsúdení zločinci, ktorí sú obvinení. A mne je ľúto mojich kolegov, o ktorých naozaj si myslím, že sú fakt športovci čestní, ktorí týchto zločincov idú takýmto spôsobom očisťovať a idú im uberať tresty. Hovorili ste o tom, pani poslankyňa, že Mažgút nevedel na výbore, o čom hovorí. No Mažgút vždy nevedel, o čom hovorí. (Reakcia z pléna.) To mu napísali, to mu napísali, čo má hovoriť, a tento, tento káblotrhač vždy rozprával to, čo mu povedali. Ale to sú oni všetci, oni majú nalinkované to, čo majú rozprávať, to, čo majú robiť. Im svedomie nič neho... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-05-15):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Milanovi Panáčkovi.
B. Bugár, podpredseda NR SR: (2004-11-30):
J. Heriban, poslanec: Ďakujem, pán predsedajúci. Pán poslanec Hopta, ja som tiež sledoval Kanál 5, a pretože som nemohol dopovedať v prvej mojej faktickej poznámke ďalšie čísla, Kanál 5 v Prime Time vysielal o kandidátovi Viktorovi Janukovyčovi 58,6 % a o kandidátovi Viktorovi Juščenkovi 41,4 %. To znamená, aj ten Kanál 5 vlastne viacej vysielal o premiérovi Janukovyčovi. Čo sa týka prvého kola a opakovania prvého kola, myslím si, že to je skutočne zvláštna požiadavka, pretože Viktor Juščenko mal v prvom kole 39,87 % a Viktor Janukovyč 39,32 %. Kandidát na 3. mieste mal 5,89 %. To znamená, náskok tých dvoch kandidátov bol absolútny a je úplne nezmyselné, aby sa prvé kolo opakovalo. Ale na čom sa asi dohodli všetky zúčastnené strany, ktoré boli pri okrúhlom stole, a to je aj názor Európskej únie, aj pozorovateľov z OBSE, všetci vravia, že vlastne sa nedá zistiť, nakoľko boli voľby zmanipulované, a preto všetci zúčastnení navrhujú, aby sa opakovalo druhé kolo prezidentských volieb. A ja si myslím, že to je najlepší spôsob, aby ukrajinský ľud rozhodol o tom, kto má byť prezident na Ukrajine. A súhlasím s vami, že nech si Ukrajina rozhodne, ako sa vyvinie situácia u nich doma. Ďakujem.
Hrnčiar, Andrej, podpredseda NR SR (2018-12-04):
Pán poslanec Galek.
Blahová, Natália, poslankyňa NR SR (2017-04-06):
(Hovorené súbežne s predsedajúcim.) Ak sú tu tie deti, tak sú zvyknuté, predpokladám.
Markovič, Peter, poslanec NR SR (2010-12-01):
Ďakujem pekne, pán podpredseda, dovoľte mi, aby som vás informoval o spoločnej správe výborov o prerokovaní vládneho návrhu zákona, ktorým sa mení a dopĺňa zákon 580 o zdravotnom poistení. Výbor Národnej rady Slovenskej republiky pre zdravotníctvo ako gestorský výbor pri rokovaní o vládnom návrhu zákona prerokoval vládny návrh zákona. Vládny návrh zákona bol pridelený na prerokovanie na základe uznesenia Národnej rady Slovenskej republiky ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárstvo, výstavbu a dopravu, Výboru Národnej rady pre sociálne veci a Výboru Národnej rady pre zdravotníctvo. Gestorský výbor nedostal žiadne pozmeňujúce a doplňujúce návrhy od poslancov, ktorí nie sú členmi výborov. Ústavnoprávny výbor Národnej rady prerokoval vládny návrh zákona a odporučil Národnej rade schváliť so zmenami a doplnkami. Výbor Národnej rady pre financie a rozpočet prerokoval vládny návrh zákona a odporučil Národnej rade zákon schváliť s pozmeňujúcimi a doplňujúcimi návrhmi. Výbor Národnej rady pre hospodárstvo, výstavbu a dopravu prerokoval vládny návrh zákona a odporučil návrh zákona schváliť so zmenami a doplnkami. Výbor Národnej rady pre sociálne veci taktiež prerokoval vládny návrh zákona a odporučil návrh schváliť. Výbor Národnej rady pre zdravotníctvo prerokoval návrh zákona a odporučil schváliť so zmenami a doplnkami. V časti IV. spoločnej správy sa nachádzajú pozmeňujúce návrhy, ktorých je celkovo sedemdesiatštyri, gestorský výbor na základe stanovísk výborov k vládnemu návrhu zákona o zdravotnom poistení a doplnení zákona o poisťovníctve odporúča Národnej rade schváliť s odporúčanými pozmeňujúcimi a doplňujúcimi návrhmi. Poveril ďalej mňa, ako spoločného spravodajcu výboru, predniesť správu o prerokovaní výborov k návrhu zákona. Vážený pán predsedajúci, jednotné hlasovanie k jednotlivým bodom spoločnej správy uvediem pred hlasovaním, takže môžte otvoriť rozpravu. Ďakujem pekne.
Zmajkovičová, Renáta, podpredsedníčka NR SR (2013-02-14):
Pán poslanec Viskupič.
Miškov, Juraj, poslanec NR SR (2014-11-10):
Ďakujem veľmi pekne, pani predsedajúca. Až jeden pán minister a takmer žiadne kolegyne a pár kolegov. No dnes som si uvedomil jednu takú zaujímavú vec, že v tejto poslaneckej snemovni nie je ani jeden živý kvet. Rozmýšľal som nad tým, či to bude nedostatkom slnečného svetla alebo cirkuláciou vzduchu alebo niečím iným, pretože fakt je ten, že tu žiaden živý kvet nie je. Zrejme by neprežil. Ale možno by neprežil aj z toho dôvodu, že v tejto miestnosti sa rokmi nahromadilo množstvo negativizmu, množstvo hnevu, množstvo nenávisti, a ten kvet by to zrejme nezvládol. Z môjho pohľadu by parlament mal byť miestom, kde budeme navzájom súperiť s ideami, kde budeme navzájom súperiť s riešeniami. A nemal by byť miestom, kde bude namiesto krvi striekať žlč a budeme sa brodiť po kolená v nenávisti. Takisto si myslím, že jazyk máme preto, aby sme sa naučili dorozumieť vzájomne a možno aj porozumieť si vzájomne, a aby sme jazyk nepoužívali na to, aby sme sa navzájom osočovali, urážali a ponižovali jeden druhého. Vážení kolegovia, niekedy je mi zle, niekedy je mi zle z arogancie, nedostatku rešpektu, nedostatku pokory, ktorú, ktoré predvádza vládna moc, ale takisto mi je niekedy zle aj z obviňovania a odsudzovania, vynášania súdov bez predkladania akýkoľvek relevantných dôkazov, čo niekedy predvádzame aj my z opozície. Preto by som vás chcel všetkých poprosiť, nemusíme sa mať radi, ale zachovajme si aspoň jeden voči druhému elementárnu ľudskú slušnosť. Dovoľte mi, aby som išiel príkladom, a kvet, ktorý som si dnes priniesol na svoje vystúpenie so sebou, podaroval pani predsedníčke alebo teda pani podpredsedníčke a predsedajúcej a takto išiel príkladom všetkým kolegom. (Vystupujúci odovzdáva orchideu predsedajúcej schôdzi. Potlesk.)
Pellegrini, Peter, predseda NR SR (2015-02-05):
Ďakujem pekne, pán poslanec, ešte, ak dovolíte, by sme absolvovali faktické poznámky, aby to bolo autentické, na vystúpenie pána poslanca Hrušovského. Posledným prihláseným s faktickou poznámkou je pán poslanec Bublavý. Končím možnosť prihlásiť sa. Pán poslanec Kadúc. (Reakcia z pléna.)
Laššáková, Jana, podpredsedníčka NR SR (2014-05-13):
Nech sa páči, s reakciou pán poslanec Kadúc, nech sa páči.
B. Bugár, podpredseda NR SR: (2004-12-09):
Pani poslankyňa, nech sa páči, môžete mať doplňujúcu otázku.
Somogyi, Szilárd, poslanec NR SR (2011-04-01):
Navrhujem to, aby sme... (Prerušenie vystúpenia predsedajúcim.)
Bugár, Béla, podpredseda NR SR (2016-09-09):
Len tak medzi nami ženami, pán poslanec, vy musíte reagovať na predrečníka, nie púšťať. Keď chcete niečo púšťať, odtiaľ by ste mohli ešte chvíľku. (Reakcia z pléna.) Takže, pán poslanec Krajniak, nech sa páči.
Svrček, Miloš, poslanec NR SR (2023-02-01):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Faič, Vladimír, poslanec NR SR (2021-10-27):
Ďakujem za slovo, pán predsedajúci. Pán poslanec Raši, veľmi pekne ti ďakujem. Ja som z tvojho vystúpenia pochopil skutočne veľkú vážnosť, ktorú by sme mali prikladať celému tomuto materiálu a celému tomuto zámeru. Je veľká škoda, že tu pri prerokovávaní a pri predložení tohto návrhu sedeli 4 poslanci OĽANO, traja poslanci zo SAS-ky a zo SME RODINA nikto. Ale veď ide o veľmi vážne veci. Ide o zdravie. Keď som v tej hodine otázok položil otázku, na ktorú mi odpovedal miesto premiéra pán Matovič, že či uvažuje táto vláda so zmenou územnosprávneho členenia, dostal som odpoveď, že nie je to vyjasnené a nie je jasné, že či áno, alebo nie, ale ak my ideme takéto vážne veci uskutočňovať, nie sú ujasnené ani otázky, že koľko regiónov na Slovensku ostane, a neberieme do úvahy názor týchto samosprávnych krajov na zdravotníctvo, veď čím by sa už mali zaoberať, ak nie službami vo verejnom záujme, akými zdravotníctvo je. Toto všetko chceme akože opomenúť? Z toho vyplývajú aj tie nespokojnosti, ktoré sú, a ja si myslím, že svoj hlas pozdvihnú ešte revolučnejšie. A na rozdiel od predchádzajúceho pána kolegu ja som pochopil z vystúpenia pána Rašiho, že prečo nechce podporiť túto reformu. Ďakujem.
Mazurek, Milan, poslanec NR SR (2020-07-24):
Kolegyne, kolegovia, nesmiete sa mi diviť, že som takto energeticky na vás vybehol, energicky teda, pretože tie štyri hodiny, sú štyri hodiny ráno, treba vás trochu prebudiť a to, čo tu celý deň predvádzate, jak sa tu háda SMER, starý SMER, nový SMER s OĽANO, so SME RODINA a tak ďalej, navzájom si tu predhadzujú, kto je väčší zlodej, kto je väčší klamár, kto je väčší plagiátor, kto je väčší korupčník a neviem čo všetko, to jednoducho nie je hodné Národnej rady. Ľudia sa oprávnene sledujú tento, tento cirkus a pýtajú sa, za čo my vlastne tých poslancov platíme. Čo oni reálne pre nás v tom parlamente robia? Navzájom si neustále predhadzujú veci spred desiatich, spred piatich rokov, vyčítajú si, kto je väčší jednoducho klamár, ale na ľudí to nemá nijaký vplyv. Maximálne tak sú zhnusení a pohoršení z toho, na čo takáto inštitúcia vlastne existuje. Riešia existenčné problémy, riešia problémy so zamestnanosťou, riešia problémy s nízkymi mzdami, chcú reálne prežiť túto ekonomickú krízu, ale vidia, že parlament rieši doslova sprostosti, že sa tu hádame o absolútnych nezmyselnostiach. A potom sa nedivte, že som vás chcel trošku prebudiť z toho spánku, aby ste si uvedomili, do akého bludného kruhu hlúpostí ste tu upadli, a že sa tu 20 hodín pomaly jednoducho bavíme o niečom, čo vôbec nie je pre Slovensko teraz podstatné. A čo sa týka jednotlivých vystúpení, pán Čekovský, vy si častokrát mýlite pojmy s dojmami. To, čo tu predvádzali poslanci PS – SPOLU, či ako sa tá strana volala, to bolo niečo úplne iné. Oni blokovali riadnu schôdzu a nechceli umožniť jej priebeh, lebo nesúhlasili s tým, aby sa táto schôdza konala. My sme len chceli, aby Igor Matovič dodržal vlastné slová, aby dodržal vlastné deklarované záujmy, a to je niečo úplne iné. A nemali sme záujem to, schôdzu nejak zrušiť, ale iba počkať, kým tu nepríde. Čiže to sa vôbec nedá porovnávať. Čo sa týka pána poslanca Kučeru, vy by ste mali ďalej hrať tenis, pretože zrejme nerozumiete tomu, čo hovorím, a preto si to vykladáte ako nezmyselné slová. A, pán poslanec Krúpa, ja verím tomu, že dnes keď pôjdete autom, že vám nedajú fúkať, lebo by ste mohli prísť o vodičák.
Jílek, Rastislav, poslanec NR SR (2020-11-25):
Pán predsedajúci, keďže sme hlasovali o pozmeňujúcom návrhu zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Ľ. Mušková, poslankyňa: (2010-05-26):
Vážnosť situácie si uvedomuje aj vláda, teda predovšetkým vláda, ktorá robí všetky kroky na odvrátenie reálneho nebezpečenstva, ktoré hrozí Slovensku. A je najvyšší čas, vážení kolegovia, zjednotiť kroky bez ohľadu na stranícke tričká a bez ohľadu na krátkosť času pred voľbami, pretože treba počúvať aj to, čo povedal pán Csáky vo svojom vystúpení v Slovenskom rozhlase, kde povedal, že pôdu v Európskej únii si už pripravili alebo predpripravili na tento krok ešte pred prijatím Lisabonskej zmluvy, keď za ňu zahlasujú. Takže nevkladajme emócie do vystúpení, ale hľadajme spoločne cestu. Ďakujem. (Potlesk.)
Šimečka, Michal, podpredseda NR SR (2023-12-08):
Ďakujem veľmi pekne. Pani poslankyňa Kleinert.
Mezenská, Helena, poslankyňa NR SR (2015-06-25):
Ja len k tomu, že bola som ubezpečená zástupkyňou organizačného odboru o tom, že keď som jej doplnila 15. podpis, takže to zohľadní. Takto to uverejnila aj na internete. Akurát pre šetrenie nákladov už nakopírovaných a distribuovaných pozmeňujúcich návrhov sme tento proces nezopakovali. Takže budem rada, ak si to vykomunikuje, pán spravodajca, s pani z organizačného odboru. Ubezpečovala ma, že je to v poriadku po formálnej stránke. Čo sa týka vecnej stránky, nereagujem, lebo asi nemám na to priestor. Stačila by jedna, jeden argument: nemožno sociálnu tieseň, finančnú tieseň ľudí označovať za nečinnosť a nedbanlivosť. Ďakujem.
K. Tóthová, poslankyňa: (2002-04-11):
Druhá interpelácia sa týka pána ministra Kňažka. Je obdobného charakteru a týkala sa otázky, aby mi pán minister preukázal alebo informoval ma o čísle uznesenia vlády, ktorým mu bola schválená zahraničná cesta do Čiech za spoluúčastníkov dvoch hercov, z ktorých jeden, konkrétne herec Labuda, po dopravnej nehode bol ošetrovaný v nemocnici. Pán minister mi odpovedal, že v zmysle predpisov každý člen vlády má vozidlo k osobnej dispozícii. To je pravda, pretože ja som tiež bola členkou vlády, lenže zabudol dodať, že vozidlo k osobnej dispozícii sa týka na cesty v rámci územia štátu, a nie na zahraničné cesty. Preto opätovne interpelujem pána ministra s tým, aby si uvedomil svoju ústavnú povinnosť a aby mi dal odpoveď na moju otázku. Ďalej interpelujem tretieho tu neprítomného ako predchádzajúci dva neprítomní členovia vlády pána ministra školstva Ftáčnika. V relácii SITO som pánu ministrovi uviedla svoj názor, že prijatý vysokoškolský zákon okrem veľkým problémov, ktoré nastanú v júli pri prechode škôl, agendy škôl na samosprávu, vzniknú ešte ďalšie problémy, na konkretizáciu ktorých som nemala v spomínanej relácii čas, ale pán minister odpovedal asi takým spôsobom, čo tam je rozprávam, predsa na všetko sú peniaze a žiadne problémy nebudú. Preto by som chcela jeho odpoveď, ako zdôvodní, že po účinnosti vysokoškolského zákona stravné lístky študentov vysokých škôl sa z 24 alebo 25 korún zvýšili na 28 až 30 korún za jeden stravný lístok. Pýtam sa ho, či chce ešte stále tvrdiť, že vysokoškolský zákon nemal a nebude mať žiadne negatívne dopady na študentov. Ďalšia moja interpelácia je na pána predsedu vlády Dzurindu. Pred niekoľkými dňami som dostala výstrižok z novín, ktorý mi doručil pisateľ a tento pisateľ bol priamy účastník jednej akcie, ktorú vlastne aj zverejnil v tlači. A príslušný ústrižok mi priložil k listu. Píše, že 9. decembra minulého roku v Prešove v kostole na bohoslužbe sa stretli primátor Prešova a predseda vlády. Po omši nasledovala hodina otázok a odpovedí, podotýkam, hodina politických otázok a odpovedí. Príslušný pisateľ, ktorého reakcia bola v tlači zverejnená, ma požiadal, aby som túto skutočnosť v rámci interpelácie zverejnila a požiadala o vysvetlenie predsedu vlády a pokiaľ dá odpoveď, aby som ho oboznámila s odpoveďou. A posledná moja interpelácia je na ministra vnútra a síce na tému, že v predvolebnej kampani v roku 1998 sa ozývali aj z vašich úst, pán minister, sľuby o zvýšení odbornosti pracovníkov štátnej správy a o zvýšení ich ďalších požiadaviek, teda splnenie ďalších požiadaviek morálnych a tak ďalej. Ako vysvetlíte, pán minister, že do funkcie prednostu štátnej správy, teda Okresného úradu štátnej správy v Galante bol vymenovaný Ing. Pomoty, ktorý nikdy v štátnej správe nepracoval a sú mu tieto problémy, ako z jeho práce vyplýva, veľmi cudzie. Stačí že absolvoval Elektronickú fakultu v Budapešti na to, aby mohol túto funkciu zastávať? Toľko interpelácie z mojej strany na členov vlády. Verím, že v lehote 30 dní mi bude odpovedané. Ďakujem za pozornosť.
M. Kondrót, poslanec: (2004-03-05):
Na tajné hlasovanie o návrhu na novú voľbu kandidáta Národnej rady Slovenskej republiky na zvolenie za sudcu disciplinárneho súdu bolo vydaných a poslanci si osobne prevzali 137 hlasovacích lístkov. Teda na voľbe bolo prítomných 137 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na novú voľbu kandidáta Národnej rady Slovenskej republiky na zvolenie za sudcu disciplinárneho súdu nula poslancov neodovzdalo hlasovacie lístky. Zo 137 odovzdaných hlasovacích lístkov bolo 14 neplatných a 123 platných. Podľa platných hlasovacích lístkov overovatelia zistili, že - za kandidátku Mariannu Arnoldovú hlasovalo za 48 poslancov, proti 45 poslancov, zdržalo sa hlasovania 30 poslancov, - za kandidáta č. 2 Ladislava Cakociho hlasovalo za 32 poslancov, proti 50 poslancov, zdržalo sa hlasovania 41 poslancov, - za kandidáta č. 3 Jozefa Martišíka hlasovalo za 41 poslancov, proti 46 poslancov, zdržalo sa hlasovania 36 poslancov. Na schválenie návrhu na voľbu kandidátov Národnej rady Slovenskej republiky na zvolenie za sudcov disciplinárneho súdu je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní nebol za kandidáta Národnej rady Slovenskej republiky na zvolenie za sudcu disciplinárneho súdu Slovenskej republiky zvolený ani jeden kandidát. Ďakujem.
M. Číž, podpredseda NR SR: (2007-03-22):
Vážené kolegyne, kolegovia, pán navrhovateľ využil svoje právo vystúpiť kedykoľvek v rozprave, keď o to požiada, preto sa teraz ešte raz pýtam, či sa niekto hlási do rozpravy ústne. Keď nie, uzatváram možnosť podania ústnych prihlášok do rozpravy. Ak dovolíte, vyhlasujem rozpravu za skončenú. Pýtam sa ešte raz, pán navrhovateľ, chcete zaujať stanovisko. Pravdepodobne nie, ďakujem. Ďakujem aj pani spravodajkyni. Prerušujem rokovanie o tomto bode programu. Vážené kolegyne, kolegovia, teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 530/2004 Z. z. o zastúpení Slovenskej republiky v Eurojuste a o zmene a doplnení niektorých zákonov . Vládny návrh zákona ste dostali pred prvým čítaním ako tlač 167 a spoločnú správu výborov máte uvedenú ako tlač 167a. Poprosím teda podpredsedu vlády a ministra spravodlivosti pána Štefana Harabina, aby návrh zákona odôvodnil. Š. Harabin, podpredseda vlády a minister spravodlivosti SR: Vážený pán predsedajúci, vážené dámy, vážení páni, ctená poslanecká snemovňa, vládny návrh zákona, ktorým sa mení a dopĺňa zákon č. 530/2004 Z. z. o zastúpení Slovenskej republiky v Eurojuste a o zmene a doplnení niektorých zákonov, je predložený na rokovanie Národnej rady s cieľom predovšetkým zosúladiť legislatívne prostredie Slovenskej republiky s rozhodnutím rady z 28. februára 2002, ktorým sa zriaďuje Eurojust za účelom posilniť boj proti závažnej trestnej činnosti. Podstatou návrhu je zmena spôsobu vymenovania a odvolania národného zástupcu Slovenskej republiky a asistentov národného člena. Prijatie uvedenej zmeny je nevyhnutné najmä z dôvodu zabezpečenia plnenia úloh súvisiacich s účasťou Slovenskej republiky v Eurojuste prokurátorom a zjednodušenia procesu odvolania asistenta národného člena. Po dvoch rokoch účinnosti zákona č. 530/2004 Z. z. a po rekodifikácii trestných kódexov sa ukazuje, že sudca, ak by bol národným zástupcom Slovenskej republiky v Eurojuste, nemôže plniť všetky úlohy tak, ako to predpokladá čl. 6 a 7 rozhodnutia rady z 28. februára 2002, ktorým sa zriaďuje Eurojust s cieľom posilniť boj proti závažným trestným činom. Z tohto dôvodu je vhodné určiť, že národným členom, asistentom národného člena môže byť len prokurátor a primerane k tomu zmeniť aj spôsob jeho menovania a odvolania. Novela zákona zároveň zjednodušuje proces odvolávania asistenta národného člena a zástupcu spoločného dozorného orgánu. Vážené pani poslankyne, vážení páni poslanci, dovoľujem si vás požiadať o podporu vládneho návrhu zákona, ktorého ambíciou je nielen zosúladenie právnej normy Slovenskej republiky s právnym nástrojom a prostredím práva v EÚ, ale najmä zefektívnenie plnenia úloh Slovenskou republikou v rámci Eurojustu. Spoločná správa výborov Národnej rady k vládnemu návrhu zákona, ktorým sa mení a dopĺňa zákon č. 530/2004 Z. z. o zastúpení Slovenskej republiky v Eurojuste a o zmene a doplnení niektorých zákonov, obsahuje nasledujúce pozmeňujúce a doplňujúce návrhy, ide o tlač 167 spoločné body 1 a 2 časť IV, odporúčam súhlasiť s návrhom gestorského výboru a schváliť predmetný návrh zákona. Ďakujem za pozornosť.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 97 poslancov, za 86, proti žiadny, zdržali sa 11. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 249 . Návrh na jeho pridelenie na prerokovanie výborom je v rozhodnutí č. 239. Prosím podpredsedu vlády a ministra financií Slovenskej republiky Eduarda Hegera, aby vládny návrh zákona uviedol.
Frešo, Pavol, poslanec NR SR (2012-05-15):
Ďakujem veľmi pekne, pani predsedajúca. Prvá poznámka k NBÚ ako takému. Je to inštitúcia, ktorá požíva obrovský medzinárodný kredit, je napojená priamo na všetky tie systémy, NATO a naše obranné spoločenstvá a previerky práve a na narábanie s utajovanými skutočnosťami. Čiže hovoríme o veľmi vážnom bode, ktorý súvisí s národno-štátnym záujmom. Čiže verím, že táto diskusia povedie aj k tomu, že nominant, ktorý bude zvolený, bude spĺňať tieto všetky kritériá. Tá druhá poznámka je práve k návrhu pani poslankyne Žitňanskej, ktorý sa mi zdá férový, zrozumiteľný a správny, aby takýto kandidát prišiel a zodpovedal na otázky priamo pred poslankyňami, poslancami. Ja len podotknem, ak by tam mali byť nejaké veci, ktoré sú predmetom utajovanej skutočnosti, my môžeme urobiť neverejné rokovanie, my môžeme naozaj aj z titulu ústavy sa opýtať na tieto veci. Je to len vecou dobrej vôle. Chcel by som veľmi pekne poprosiť hlavne koaličné poslankyne, poslancov, aby sme urobili toto gesto dobrej vôle zoči-voči verejnosti a začali postupne rozplietať všetko to, kvôli čomu sa to stalo na námestiach. Myslím si, že parlamentu by to prospelo z hľadiska dôveryhodnosti, že začne robiť tú prácu, ktorú potom nemusia robiť novinári, potom nemusí robiť verejnosť, potom nemusia robiť aktivisti, urobíme ju jednoducho my, ktorí ten mandát máme, máme ho pomerne čerstvý, nespochybniteľný. Takže sa prihováram za to, aby sme pánu Magalovi umožnili vystúpiť v pléne. Keď treba, nech to zváži niekto, kto tomu odborne lepšie rozumie, nech je to uzavreté rokovanie, ale to vystúpenie by tu malo zaznieť a tie otázky by sme mu mali úplne legitímne položiť. Takže podporujem tento návrh.
P. Hrušovský, predseda NR SR: (2004-06-17):
Otváram rozpravu o tomto bode programu. Do rozpravy som nedostal žiadne písomné prihlášky. Preto sa pýtam prítomných pánov poslancov, či sa chce niekto k prerokúvanému návrhu vlády na zmenu a doplnenie zákona č. 51/88 prihlásiť do rozpravy ústne. Konštatujem, že nie. Preto vyhlasujem rozpravu o tomto bode programu za skončenú. A prerušujem rokovanie. Zároveň prosím pána podpredsedu vlády, aby z poverenia vlády uviedol a odôvodnil Národnej rade vládny návrh zákona o mierovom využívaní jadrovej energie (atómový zákon) a o zmene a doplnení niektorých zákonov , ktorý prerokúvame ako tlač 709. Nech sa páči, pán podpredseda vlády, máte slovo. P. Rusko, podpredseda vlády a minister hospodárstva SR: Ďakujem pekne, pán predseda. Vážený predsedajúci, vážené poslankyne, vážení poslanci, vážení prítomní, dovoľte mi predložiť vám v rámci prvého čítania vládny návrh zákona o mierovom využívaní jadrovej energie. Výroba elektrickej energie na báze využitia energie v zriadení štiepnej a reťazovej reakcie pokrýva v Slovenskej republike cca 60 % celkovej výroby elektrickej energie. Táto skutočnosť si vyžaduje aj dôslednú právnu úpravu z hľadiska bezpečnostných aspektov mierového využívania jadrovej energie. Návrh predkladaného zákona vychádza najmä z doterajšej právnej úpravy zákona č. 130/1998. Jeho najdôležitejšie zmeny v návrhu nového zákona oproti doterajšej právnej úprave sú: - zrušenie vydávania oprávnení na jednotlivé podnikateľské činnosti a ich nahradenie vydávaním povolení okrem dodávateľskej sféry do jadrovej energetiky, - explicitne vyjadrenie zákazky, využívanie jadrovej energie na iné ako mierové účely, - precíznejšia úprava pôsobnosti Úradu jadrového dozoru v pôvodných častiach zákona, - rozpracovanie požiadaviek na umiestnenie jadrových zariadení a uzatváranie úložiska rádioaktívnych odpadov a vyhoretého jadrového paliva a rámcové vymedzenie štátnej právnickej osoby zodpovednej za bezpečné ukladanie rádioaktívnych odpadov, - zavedenie postavenia Úradu jadrového dozoru ako špeciálneho stavebného úradu pre stavby jadrových zariadení v etape rozhodovania o stavebnom povolení a kolaudačnom rozhodnutí, - spresnenie ustanovenia zodpovednosti za jadrové škody ustanovením vyššieho limitu 75 mil. EUR, - precíznejšia úprava postavenia kvalifikácie menovaním inšpektorov jadrovej bezpečnosti a riešenie vzťahov medzi Ministerstvom práce, sociálnych vecí a rodiny Slovenskej republiky, resp. Národným inšpektorátom práce a Úradom jadrového dozoru, - sústredenie sa na systémové zabezpečenie kvality prevádzkovateľa jadrových zariadení a upustenie dozoru nad zabezpečovaním kvality v prevádzkovej a dodávateľskej sfére a dôsledná transpozícia smerníc Európskej únie tak, aby boli implantované do slovenského legislatívneho rámca. Návrh zákona je v súlade s Ústavou Slovenskej republiky, inými zákonmi a medzinárodnými zmluvami, ktorým je Slovenská republika viazaná. Vážený pán predseda, vážené pani poslankyne, vážení páni poslanci, na základe uvedených skutočností si dovoľujem požiadať o podporu vládneho návrhu zákona o mierovom využívaní jadrovej energie. Ďakujem pekne.
Suja, Miroslav, poslanec NR SR (2021-02-25):
Ďakujem za slovo, pán predsedajúci. Pán kolega, no vrátiť sa to už nebude dať, ak sa náhodou (povedané s pobavením) stane, ako ste povedal, že sa toto neschváli a že zajtra bude málo poslancov. A čo sa stane potom? No ja vám poviem, čo sa stane potom. Vláda buď zasadne v nedeľu alebo v pondelok a vyhlási nanovo núdzový stav. To, čo sľubovali, že sa isto nestane. Ak to neschválime zajtra, že nás tu bude málo, tak presne toto sa stane. Igorko pekne zvolá v nedeľu alebo v pondelok vládu a vyhlásia ho nanovo. Viete, hovorili ste o demokracii. Ale, pán poslanec, toto, čo tu dneska zažívame, ste správne podotkol, to má ďaleko k demokracii. Sami koaliční poslanci cítia a hovoria to, že sa boja referenda a že sú tu tak do decembra. Lebo ľudia sú tak nasratí a že ich zasypávajú takými e-mailmi a tak im nadávajú, že nešťastní dneska sedia vonku na chodbe a rozprávali mi to. To je situácia, ktorá je dnes.
B. Bugár, podpredseda NR SR: (2002-04-10):
J. Benčat, poslanec: Ďakujem za slovo. Chcel by som takisto podporiť ako moji predrečníci tento zákon. Samozrejme, je jeden z mála zákonov, ktorý pôsobí na slovenskom trhu. Tu nejde len o obchodné reťazce, keby sme si uvedomili, že naša vláda aj v iných oblastiach vykonala veľmi málo na ochranu trhu v Slovenskej republike. Keď si zoberieme iné štáty dookola, tak veľmi ťažko sa trebárs aj v oblasti prác dostávajú slovenskí ľudia, slovenskí robotníci na nemecký trh, na francúzsky trh práce a podobne. My sme jedna z najviac ohrozených ekonomík, pretože sme absolútne otvorení a závislí od exportu. Málo sa venujeme rozvoju trhu vnútri, a teda požiadavkám trhu slovenských výrobcov. Tak veľmi som za to a podporím tento návrh, pretože je relevantný v dnešnej dobe a je to zákon, ktorý môže v značnej miere podporiť aj zamestnanosť v Slovenskej republike. Ďakujem.
Jurinová, Erika, podpredsedníčka NR SR (2013-10-25):
Do mikrofónu.
Dostál, Ondrej, poslanec NR SR (2011-02-09):
Pôjdem opačným smerom. Pani poslankyňa Vaľová, opäť sa tu dostávame do tej diskusie, že prečo ideme novelizovať nejaký zákon, ktorý platí na území Slovenskej republiky. Hovorili sme o tom, povedzme v zákone o štátnom jazyku. No, nejdeme to robiť preto, že si to želá niekto, niekde inde v nejakej inej krajine, nech už je to Orbán alebo ktokoľvek. Ideme to robiť preto, lebo chceme vytvoriť dobré podmienky pre našich slovenských občanov. Je za tým vnútorná potreba. Pán poslanec Faič, hovorili ste, že ak ste ma dobre pochopili, tak som proti tomu, aby sa Orbánov zákon nazýval zlým. Chcem vám povedať, že ste ma zle pochopili. Chcem vám povedať, že ste ma nepočúvali, keď som tu vystupoval, k tej vašej novele, kde som povedal a trvám na tom a naozaj si to myslím, že ten Orbánov zákon je zlý. Nič to nemení, ale na tom, že za zlú považujem aj slovenskú minuloročnú reakciu. No a k pánu poslancovi Ondrušovi a k tej polemike, či bubo existuje alebo neexistuje. No, mohli by sme sa spýtať príslušníkov menšín, či ich viac straší a desí moje strašenie alebo vaša reálna politika a politika vášho donedávna koaličného partnera SNS, ale to asi to nemôžeme urobiť, sa ich takto spýtať. Ale práve v tom pohľade na to, či bubo existuje alebo bubo neexistuje, sa líši pohľad na primeranosť takej alebo onakej reakcie. Ak si myslíte, že bubo existuje, tak samozrejme vaša reakcia je ustráchaná, lebo sa bojíte. Pokiaľ viete, že strašidlá neexistujú, môžete sa správať sebavedome. A sebavedomá je aj tá reakcia, s ktorou prichádza skupina koaličných poslancov v podobe novely, o ktorej teraz rokujeme. Ďakujem.
Sulík, Richard, predseda NR SR (2011-02-02):
Ďakujem veľmi pekne. Takže spravodajca sa nechce k veci vyjadriť. Prerušujem rokovanie o tomto bode programu a ideme k ďalšiemu bodu. Predtým ako príde navrhovateľka pani ministerka Žitňanská, dovoľte mi jednu informáciu pre pána Čaploviča. Vo svojom teda 37-minútovom prejave ste spomenuli, že som ja prišiel o občianstvo, ja som nikdy nemecké občianstvo nemal, ani som oň nikdy nepožiadal. Celý svoj život som so slovenským občianstvom. A ďakujem vám za spontánnu a úprimnú reakciu. Pán Čaplovič, len teda aby ste vedeli, ja sa celkom cítim ako Slovák už dosť dlho. Nech sa páči, pristúpime k druhému a tretiemu čítaniu, pokiaľ vieme, je dohoda s pánom predsedom SMER-u, že preradíme body 44 a 45, kde navrhovateľka je pani ministerka Žitňanská. Pýtam sa, aj na strane koalície, či je takýto všeobecný súhlas. Na strane opozície to predpokladám. (Súhlasná reakcia pléna.) Ďakujem pekne. Tak pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Rámcovou dohodou o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na druhej strane . Návrh vlády má tlač 156, spoločná správa výborov má tlač 156a. Návrh vlády odôvodní ministerka spravodlivosti pani Žitňanská. Nech sa páči, máte slovo.
Danko, Andrej, predseda NR SR (2018-11-29):
Ďakujem. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčania gestorského výboru.
Sulík, Richard, predseda NR SR (2010-11-04):
Ďakujem, pán poslanec Švantner. Pán poslanec Švantner, nič. Dobre. Prepadá. Pán poslanec Zelník, tiež. Pán poslanec Čaplovič. Nech sa páči, máte slovo.
Žiga, Peter, podpredseda NR SR (2024-06-21):
Pán spravodajca, asi chcete oznámiť termín hlasovania.
Nicholsonová, Lucia, podpredsedníčka NR SR (2016-05-25):
Ďakujem aj ja. Pán poslanec Oto Žarnaj, nech sa páči, máte slovo.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 135, za 74, proti 21, zdržalo sa 39, 1 nehlasoval. Konštatujem, že sme tento návrh schválili. Nasleduje hlasovanie v prvom čítaní o návrhu poslancov Kyselicu, Majorovej Garstkovej a Hlinku na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície. Je to tlač 1512, bod 76 schváleného programu. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Marcelovi Mihalikovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Lukáša Kyselicu, Jany Majorovej Garstkovej a Jozefa Hlinku vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 1512.)
Šuca, Peter, poslanec NR SR (2017-10-18):
Veľmi pekne ďakujem za slovo, vážený pán predsedajúci. Vážený pán Dr. Baránik, človek by si myslel, máte vznešené povolanie, ste právnik, ste advokát, že budete mať troška košatejší slovník, troška šťavnatejšiu slovnú zásobu. Niekoľkokrát som pánovi Osuskému povedal, že jeho diskusné príspevky sa dajú počúvať, lebo to je slovná ekvilibristika. Vy máte zjavne obmedzený slovník a vaša slovná zásoba sa zhmotní iba do pojmu organizovaná skupina, na to sme si už zvykli. Možno ste nepočúvali, čo rozprával minister Žiga, možno ste nevnímali dianie okolo toho, čo tu dnes riešime, čo sa dialo. Tak vám zopakujem iba toľko. Minister dal nariadenie rokovať o nižšej sume, ihneď konal. Jasne povedal, že suma je neakceptovateľná. Poslal okamžite do MH Manažment ministerskú kontrolu, dal si vypracovať stanovisko advokátskej komory, ktorá upozornila na fakt, že zmluva je platná, len keď sa zverejní v plnom rozsahu. Vyvodil dôsledky v deň, ako mal k dispozícii výsledky ministerskej kontroly. To znamená, že nie je pravdou, keď tvrdíte, že minister nekonal. V súčasnosti nefunguje dozorná rada, rozpustená, v súčasnosti nefunguje predstavenstvo, všetkých odvolal. Minister konal uvážene a robil presne to, čo robiť mal. Ďakujem za pozornosť.
Figeľ, Ján, podpredseda NR SR (2014-11-08):
Nech sa páči, Anton Martvoň.
Sulík, Richard, predseda NR SR (2010-10-12):
Ďakujem pekne. Dávam slovo spravodajcovi, ktorého určil navrhnutý gestorský zahraničný výbor, poslancovi Pavlovi Kubovičovi. Pán Kubovič, nech sa páči.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 84, proti 2, 41 sa zdržalo, 3 nehlasovali. Konštatujem, že sme schválili vládny návrh novely zákona č. 402/2013 Z. z. o Úhrade pre reguláciu v elektronických komunikáciách a poštových služieb. Teraz prosím spoločného spravodajcu z výboru pre hospodárske záležitosti poslanca Petra Vonsa, aby uvádzal hlasovanie v druhom čítaní o vládnom návrhu zákona o verejnej osobnej doprave, tlač 1587, bod 74 schváleného programu. Nech sa páči, pán poslanec, máte slovo. (Hlasovanie o vládnom návrhu zákona o verejnej osobnej doprave a o zmene a doplnení niektorých zákonov , tlač 1587.)
Šudík, Tomáš, poslanec NR SR (2021-11-11):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh zákona výbory prerokovali do 30 dní, v gestorskom výbore a do 30 dní od a do 32 dní od prerokovania návrhu zákona v Národnej rade Slovenskej republiky v prvom čítaní.
Lipšic, Daniel, poslanec NR SR (2015-11-12):
Ja mám ešte pozmeňujúci návrh, čiže ja by som skončil ten môj úvod a potom by som zajtra dal pozmeňovací návrh. Lebo on je dosť rozsiahly, takže (reakcia z pléna), vy možno áno, ale ja mám dve deti, ktoré by som ešte rád dneska videl. A vy máte tri, pán minister má tri. Takže (reakcia z pléna), no, vidíte. (Obrátenie sa na spravodajkyňu.) Blahoželám. Vás nechcú vidieť? (Prerušenie vystúpenia predsedajúcou.)
J. Baška, minister obrany SR: (2008-04-01):
Predkladaný návrh zákona umožní ministerstvu obrany vydávať súhlas na zriaďovanie niektorých dôležitých inžinierskych stavieb ako napr. cesty, miestne komunikácie, mosty, rozvody plynu, vody, kanalizácie, elektronické komunikačné siete na území vojenských obvodov, ak to nebude brániť zabezpečeniu úloh obrany štátu. Vlastník stavby bude povinný zachovať účelové určenie pozemku pre zabezpečenie práve týchto úloh obrany štátu. Vážená pani predsedajúca, vážení páni poslanci, chcem vás požiadať, aby ste predložený návrh novely zákona o vojenských obvodoch v parlamente schválili. Ďakujem veľmi pekne za úvodné slovo.
P. Hrušovský, predseda NR SR: (2004-07-06):
J. Drgonec, poslanec: ... nepredniesli nijaký návrh, ktorý by mal byť predmetom hlasovania, takže prosím, aby ste dali hlasovať o tom, že Národná rada Slovenskej republiky sa uzniesla podľa  § 73 ods. 3 písm. c) zákona o rokovacom poriadku prerokovať predložený vládny návrh ústavného zákona v druhom čítaní.
Pellegrini, Peter, podpredseda NR SR (2020-07-24):
Pán poslanec Tomáš.
Suja, Miroslav, poslanec NR SR (2021-05-05):
Ďakujem za slovo, pán predsedajúci. Pán poslanec, ja som veľmi rád, že zazneli slová z vašich úst, budem ich citovať: Prvoradá je rodina vychovaná matkou a otcom. S tým sa dá len súhlasiť, aj keď veľa našich kolegov možno s týmto nebude súhlasiť, ale povedal ste v tom vystúpení jednu veľkú pravdu. Ďalej, sloboda a zodpovednosť rodičov pri nastavení predprimárneho vzdelávania. Samozrejme, rodičia sú zodpovední a podľa mňa každý rodič chce pre to dieťa to najlepšie, tak som rád, že ste, aj toto tam zaznelo a s tým sa dá len súhlasiť. Nebudem sa k tomu viac vyjadrovať, Edo Kočiš to má lepšie naštudované. Z našej strany asi toľko, že sme radi, že ste prišli s týmto návrhom a radi ho podporíme.